
„Szeresd a testvéred!”        rajzpályázat
A RAMPA Alapítvány 2007-ben először rendezi meg azt a programsorozatát, amelyben a családok, nagycsaládok, szülők és gyermekek, a testvérek állnak a figyelem középpontjában. A sokféle színes és érdekes program közül az egyik legizgalmasabbnak ígérkező a most meghirdetésre kerülő rajzpályázat. 

A Te rajzpályázatra készített rajzod is fontos szerepet kap a nagycsaládok életének bemutatásában, mert a nyertes alkotásokból kiállítás is készül!

MIRŐL VÁRUNK RAJZOKAT?

A legtöbb szerencsés gyermek a világon családban, a még szerencsésebbek pedig nagycsaládban nőhetnek fel, ahol apa, anya és a testvérek szeretetének melegében cseperedhetnek felnőtté. Ha szeretsz nagycsaládban élni, rajzold le, hogy mások is láthassák, miért jó, ha sok testvéred van! Ha nincs testvéred, képzeld el, hogy van, és rajzold le, mit kezdenél ezzel a csodálatos lehetőséggel? Rajta, rajzolj! Rajzolj, mert így mások is megtudhatják, miért szereted, vagy miért szeretnéd a testvéredet! 

KIKTŐL VÁRJUK A RAJZOKAT?

Elsősorban 3 és 14 év közötti gyerekek rajzait várjuk.

MILYEN RAJZOKAT VÁRUNK?

Rajzolhatsz ceruzával, krétával, zsírkrétával, filctollal, de ha festeni jobban szeretsz, készítsd el képedet vízfestékkel, temperával, vagy bármely más, számodra kedves technikával!

Nagyon fontos, hogy A4-es méretű  alkotásokat várunk.

A PÁLYÁZATNAK TARTALMAZNIA KELL:

􀂃a rajzodat 1 példányban,

􀂃a nevedet, életkorodat, címedet ahol értesíthetünk,

􀂃az iskolád nevét, címét, telefonszámát és e-mail címét,

􀂃az osztályfőnököd vagy rajztanárod nevét

ÉRTÉKELÉSI KATEGÓRIÁK

Óvodáskorú gyerekek (3-6 év)

Általános iskola 1-4 évfolyam

Általános iskola 5-8 évfolyam

DÍJAK

Minden kategóriában I., II. és III. díjat osztunk ki.

A RAJZOK BEKÜLDÉSÉNEK HATÁRIDEJE: 2008. február 29.

Személyesen vagy postán: Kovács Zita, Baja 6500 Pásztor u. 2/b
A nyerteseket levélben értesítjük: 2008. április 30-ig.

EREDMÉNYHIRDETÉS ÉS DÍJÁTADÁS: 2008. május
A rajzpályázati kiírás olvasható az alapítvány honlapján, a www.rampa.eu címen.

További felvilágosítás: Kovács Zita 20/ 44 79 529
A RAMPA Alapítvány a pályázókat levélben értesíti, illetve a nyertes pályázati anyagok megtekinthetőek lesznek a www.rampa.eu honlapon is, valamint a legjobban sikerült alkotásokból kiállítás készül, mely bejár több bajai kiállítóhelyet is.

Jó munkát kívánunk!

RAMPA
Rehabilitációs és AkadályMentesítési Programok Alapítvány

www.rampa.eu 

email: rampa@rampa.eu
           tel/fax.: 69 – 343 090

tel.: 70-33 70 623
